Martin Kove

Martin Kove (født 1946) er en amerikansk skuespiller kjent fra Karate Kid-filmene og tv-serien Cagney & Lacey.

Kove har medvirket i over 220 film- og tv-produksjoner.
venstre|miniatyr|Martin Kove i 2015 (bildet i bakgrunnen er fra rollen hans i Karate Kid)|259x259pk
Kove er født og oppvokst i Brooklyn, New York. 

Han filmdebuterte i Little Murders (1971). Fra 1982 til 1988 spilte han rollen som politietterforsker Victor Isbecki i tv-serien Cagney & Lacey. I 1984 fikk han rollen som den brutale karatetreneren John Kreese i The Karate Kid. Han gjentok rollen i Karate Kid 2 og Karate Kid 3 samt i tv-serien Cobra Kai (2018). Han har utover dette spilt hovedrollen i den forholdsvis ukjente actionfilmen Steele Justice (1987), samt hatt biroller i filmer som blant annet Women in Revolt (1972), Death Race 2000 (1975), Blood Tide (1982) og Rambo: First Blood Part II (1985). Hans filmkarriere etter det har vært beskjeden og består av mindre roller i mindre kjente filmer.

Hans karriere på TV inkluderer også en fast rolle i de kortlivede tv-seriene Code R (1977) og We've Got Each Other (1977–1978). Han har utover dette hatt gjesteopptredener i tv-serier som blant annet Kruttrøyk (1974), Kojak (1976), The Streets of San Francisco (1976), The Rockford Files (1977), Starsky and Hutch (1978), Barnaby Jones (2 episoder, 1978–1979), Quincy, M.E. (1979), CHiPs (1979), Jessica Fletcher (1985), Renegade (1993), Kung Fu: The Legend Continues (2 epsioder, 1993–1994), Walker, Texas Ranger (1995), Diagnose: Mord (3 episoder, 1998–1999) og Criminal Minds (2015). 

I 2021 var han deltaker i Dancing with the Stars.

Kove har svart belte i karateformer som Kendo, Okinawa-te og Tiger Kenpo.

 Referanser 

 Eksterne lenker 


Kategori:Skuespillere fra USA
Kategori:Personer fra New York City
Kategori:Mottakere av Golden Boot Awards